**Kunnikkal Ajitha** (født 1950 i India) er en tidligere naxalitt-kriger som tok del i bevegelsens aksjoner i Kerala på 1960-tallet. Gruppen sto bak et væpnet angrep på politistasjoner i Thalassery og Pulpally hvor to politimenn ble drept. Ajita ble arrestert for angrepet og dømt til 9 års fengsel. Etter å ha sonet sin fengselsstraff trakk Ajitha seg ut av den væpnede kampen og jobber nå som aktivist for menneskerettigheter og sosial endring i Kerala. Hun opprettet støttegruppen for kvinner, Anweshi, som blant annet har vært sentral i å eksponere en prostitusjonsring som utnyttet unge jenter i Kozhikode.

Tidlig liv
----------

K. Ajitha ble født i 1950 i Kozhikode. Hennes foreldre, Kunnikal Narayanan og Mandakini Narayanan, var begge aktive i naxalitt-bevegelsen. Hun studerte i sitt tidlige liv i Kozhikode, men ble etterhvert desillusjonert med samfunnet og urettferdigheten hun så, og studiene virket som et hinder for hennes involvering i den sosiale kampen. Som resultat sluttet hun som student og ble en aktiv naxalitt.

Militant periode
----------------

### Angrepene i Thalassery og Pulpally

22. november 1968 angrep Kunnika Ajitha sammen med rundt 300 andre geriljakrigere den lokale politistasjonen i Thalassery med et mål om å stjele våpen. Aksjonen ble mislykket og geriljagruppen trakk seg tilbake til et tykt skogsområde i Wyanad. Etter flere dagers intensivt søk fant politiet geriljagruppen og Ajitha ble arrestert mens andre medlemmer av gruppen ble skutt.

### Fengselstid

Etter å ha blitt arrestert ble Ajitha utsatt for tortur på politistasjonen og ble blant annet paradert offentlig rundt i gatene. Ajitha ble dømt til 9 år fengsel med mest mulig tvungen isolering, hun ble ansett som farlig av fengselsadministrasjonen og andre fanger fikk ikke snakke med henne. Under soningen brukte hun mye tid på å lære seg om forholdene til kvinner i Kerala. Hun ble sterkt påvirket av hvordan kvinner ble behandlet i fengselet.

Perioden med sosial aktivisme
-----------------------------

Etter at hun ble løslatt av myndighetene forsøkte Ajitha å starte et normalt familieliv sammen med sin ektemann, Yakoob, som hun fikk en datter sammen med. Men i 1988 ble hun dratt tilbake inn i det politiske livet etter hun deltok på en konferanse arrangert av en rekke kvinneorganisasjoner i Mumbai. Hun startet organisasjonen Bodhana, ordet 'bodhana' stammer fra sanskrit og betyr 'bevissthet'. Organisasjonens levetid var kort og den ble oppløst i 1993 og Ajitha opprettet en ny organisasjon kalt Anweshi som har vært involvert i mange viktige menneskerettighetssaker i Kerala.

Referanser
----------

1. ↑   Faceted Application of Subject Terminology, oppført som Ajita, FAST-ID 113199[Hentet fra Wikidata]
2. ↑  Artikkel FrontLine Arkivert 17. oktober 2006 hos Wayback Machine. Arkivert 17 oktober 2006 hos Wayback Machine
3. ↑  Artikkel Financial Express
4. 1 2  Intervju Rediff.com
5. 1 2 3  The Legacy of Ajitha: Unearthing a Subaltern Indian Revolutionary and Political Prisoner
6. ↑  A naxal remembers
7. ↑  «Anweshi Archives Feminists India». Arkivert fra originalen 25. april 2017. Besøkt 22. november 2018.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC
 |